Felugrott az autópályán a mozgó tartálykocsira, majd alámászott, hogy igyon a benne levő borból
A tolvajlás és az alkoholizmus új szintjére lépett ez a férfi.
A kaliforniai Modestóban letartóztattak egy férfit, aki felugrott egy mozgó tartályos tehergépkocsira, alámászott, és az ott található szelepet megnyitva ivott a tartályban tárolt borból, miközben az autópályán haladt tovább a jármű.

A CBS Sacramento szerint Gabriel Moreno személy-gépkocsijával a kamion előtt haladt, vészjelzővel beállt elé és félreállította. A kamion fedélzeti kameráin jól látni, ahogy a férfi egy szál bokszerben (vagy rövidnadrágban) kiszáll az autójából, és kinyitja a csomagtartóját. A kamionos – aki először valamilyen műszaki problémát sejtett – azonban közben már elindulna, így a férfi utána rohan és felugrik a pótkocsira.

Majd alámászik, hogy az ott található szelep megnyitásával lefetyeljen a tartályban tárolt borból.

A kamionsofőr közben észrevette a műszerfalon azt a jelzést, hogy folyadék tűnik el a tartályból, ezért kihívta a rendőröket, akik a pótkocsi alján megtalálták Morenót, ahogy issza a vörösbort.

  Úgy helyezkedett el a tanker alatt, amit nem lehet szemléletesebben megfogalmazni, mint aki hóangyalt készít

– nyilatkozta az egyik rendőr, Tom Olsen.

Úgy 1000 gallon, vagyis úgy 3800 liter bor veszett oda az autópályán, na meg ebből valamennyi Morenó gyomrában.

A férfit – talán nem meglepetés – letartóztatták.

Kiemelt kép: Getty Images/Jan Hakan Dahlstrom
Élet-Stílus